b'\n_START_ARTICLE_\nSpydeberg\n_START_SECTION_\nTilflyttingskommune\n_START_PARAGRAPH_\nKommunen m\xc3\xa5 karakteriseres som en tilflyttingskommune i Oslo-regionen. Dette tilskrives gode kommunikasjoner med bl.a. buss og jernbane. Avstanden inn til Oslo sentrum er ca. 45 km. Gode oppvekstvilk\xc3\xa5r gj\xc3\xb8r at mange barnefamilier etablerer seg her. Kommunen er en den st\xc3\xb8rste vekstkommunen i Indre \xc3\x98stfold og i tillegg en av de st\xc3\xb8rste vekstkommunene i \xc3\x98stfold i forhold til prosentvis befolknings\xc3\xb8kning. Flere nye boligomr\xc3\xa5der (Lundvest, Vollene, L\xc3\xb8vstad s\xc3\xb8ndre og Vestlia) er under etablering n\xc3\xa6r sentrum.\n_START_SECTION_\nN\xc3\xa6ringsliv\n_START_PARAGRAPH_\nSpydeberg har knyttet til seg en rekke industribedrifter til de sentrale omr\xc3\xa5dene mellom Spydeberg sentrum og Knapstad._NEWLINE_I kommunen finner vi ogs\xc3\xa5 et aktivt landbruk og mange sm\xc3\xa5 og mellomstore bedrifter. Likevel pendler omtrent 70\xc2\xa0% av arbeidstakerne her ut av bygda._NEWLINE_Spydeberg ligger meget gunstig til i forhold til Osloregionen med henblikk p\xc3\xa5 framtidig n\xc3\xa6ringsutvikling. Bo- og n\xc3\xa6ringsomr\xc3\xa5der ligger klare til \xc3\xa5 m\xc3\xb8te framtidige utfordringer. Kommunen definerer seg som en milj\xc3\xb8kommune, hvilket krever et lokalt engasjement for \xc3\xa5 skape et trygt, aktivt og rikt liv for b\xc3\xa5de unge og gamle._NEWLINE_Spydeberg er og har v\xc3\xa6rt en aktiv folkehelsekommune. I dette ligger en positiv ressurs for framtiden.\n_START_SECTION_\nKultur\n_START_PARAGRAPH_\nI Spydeberg er det n\xc3\xa5 \xc3\xa5pnet et nytt kulturhus, Allaktivitetshuset, som foruten h\xc3\xa5ndballbaner ogs\xc3\xa5 rommer en st\xc3\xb8rre skole- og kulturdel. I 2016 arrangeres Spydeberg Rock Festival for sjette gang._NEWLINE_P\xc3\xa5 Mariaholmen ligger det katolske konferansesenteret. Spydeberg var vertskap for Hyllifestivalen.\n_START_SECTION_\nLokalveier\n_START_PARAGRAPH_\nKommunen er delt inn som et kors med sentrum i senter, fra nord til s\xc3\xb8r g\xc3\xa5r fylkesvei 122, og med fylkesvei 128 fra vest til \xc3\xb8st. Den nye E18 g\xc3\xa5r igjennom kommunen i nord, men noe s\xc3\xb8r for den gamle som n\xc3\xa5 g\xc3\xa5r under navne fv. 128. E18 g\xc3\xa5r fra Knapstad i \xc3\xb8st til Glomma i vest, da planene for den nye veien ble lagt frem for kommunestyret var det i planen at det skulle etableres et toplankryss ved fv 122 under Spydeberg bru, med dette forslaget ble forkastet. Grunnen var rett og slett at kommunen ikke \xc3\xb8nsket mer trafikk p\xc3\xa5 fylkesveien ettersom den g\xc3\xa5r igjennom to store boligomr\xc3\xa5der (Vollene og Gr\xc3\xa5\xc3\xa5sen)._NEWLINE_Sm\xc3\xa5lenene bru er en 4-felts motorveibru som ligger p\xc3\xa5 E18 over Glomma ved Spydeberg i \xc3\x98stfold. Det er en skr\xc3\xa5kabelbru med ett kabelplan, og er den f\xc3\xb8rste av sitt slag i Norge. Brua er et landemerket i kommunen, og som er en del av den nye 8 kilometer lange strekningen av E18 som ble \xc3\xa5pnet november 2010.\n_START_SECTION_\nTusen\xc3\xa5rssted\n_START_PARAGRAPH_\nKommunens tusen\xc3\xa5rssted er Nesparken, som er den tidligere husmannsplassen Nes under s\xc3\xb8ndre Grini._NEWLINE_Nesparken ble innviet nytt\xc3\xa5rsaften 1999. 17. mai 2000 ble et monument med et spyd avduket her. Jens B\xc3\xb8hler har laget dette etter en ide av s\xc3\xb8nnen \xc3\x98ystein. Selve motivet er en spydspiss likt det fra kommunev\xc3\xa5penet.'